Према тој легенди, родоначелник братства је средњевековни српски властелин Брајило Маричић Крунослав, син Брње Маричића, који је основао Брњак у Рашкој. Имао је брата Бранила који се прозвао Кастриот и од кога су Кастриоти. О Брајилу се према легенди зна да је Брајило био учесник Маричке битке и да је име Брајило заменио са Мрдак, односно, да се прозвао Мрдак по турско-арапској речи мердек, што значи барјак, барјактар. Мрдак је погинуо у Косовској битки 1389.године борећи се у одреду Ивана I Кастриоте.